45. ΝΟΜΟΘΕΤ. ΔΙΑΤΑΓΜΑ υπ αριθ. 329 της 29 Οκτ./1 Νοεμ. 1969 (ΦΕΚ Α΄ 219) Περί συστάσεως Επιτροπής συντάξεως Κώδικος Μεταλλευτικής Νομοθεσίας. Άρθρ.1.-1.Δια την σύνταξιν νέου Κώδικος Μεταλλευτικής Νομοθεσίας, δι’ ου θέλουσι συμπληρωθή και εκσυγχρονισθή αι εν ισχύϊ περί Μεταλλευτικής Νομοθεσίας διατάξεις, συνιστάται, δι’ αποφάσεως του Υπουργού Βιομηχανίας, Επιτροπή συγκειμένη: α)Εξ ενός Καθηγητού της Νομικής Σχολής του Πανεπιστημίου Αθηνών. β)Εκ του Νομικού Συμβούλου του Υπουργείου Βιομηχανίας. γ)Εκ του προϊσταμένου της Πρώτης Δ/νσεως Μεταλλείων, της Γενικής Διευθύνσεως Μεταλλείων του Υπουργείου Βιομηχανίας. δ)Εξ ενός ανωτέρου υπαλλήλου της Γενικής Διευθύνσεως Μεταλλείων Υπουργείου Βιομηχανίας, Κλάδου Μεταλλειολόγων. ε)Εξ ενός εκπροσώπου του Συνδέσμου Μεταλλευτικών Επιχειρήσεων. 2.Δια της αυτής ως άνω Υπουργικής αποφάσεως ορίζεται ως Γραμματεύς της Επιτροπής Τμηματάρχης του Υπουργείου Βιομηχανίας. Άρθρ.2.-1.Δια την απαρτίαν της Επιτροπής απαιτείται η παρουσία τεσσάρων τουλάχιστον μελών αυτής εν οις και ο Πρόεδρος. 2.Απομάκρυνσις ή αποχώρησις μέλους τινός της Επιτροπής εκ της ην κατέχει θέσεως οφείλεται εις πειθαρχικούς λόγους, δεν επηρεάζει την ιδιότητα αυτού ως μέλους της Επιτροπής. 3.Εν περιπτώσει κωλύματος, απουσίας ή θανάτου οιουδήποτε μέλους ή του γραμματέως της Επιτροπής, χωρεί αντικατάστασις υπό ετέρου προσώπου της αυτής προς το αντικαθιστώμενον ιδιότητος, οριζόμενον κατά την διαδικασίαν του προηγουμένου άρθρου. Άρθρ.3.-Εντός εξαμήνου προθεσμίας από της συστάσεως της Επιτροπής, δέον όπως αύτη περατώση την επεξεργασίαν και την οριστικήν διατύπωσιν και υποβολήν εις τον Υπουργόν Βιομηχανίας του κειμένου του τελικού σχεδίου Κώδικος Μεταλλευτικής Νομοθεσίας μετά της επ’ αυτού εισηγητικής εκθέσεως. Άρθρ.4.-1.Εις τα μέλη και τον γραμματέα της Επιτροπής καταβάλλεται άμα τω πέρατι του έργου, εφ’ άπαξ αποζημίωσις οριζομένη δια κοινής αποφάσεως των Υπουργών Οικονομικών και Βιομηχανίας. 2.Ομοίως δια κοινών αποφάσεων των αυτών ως άνω Υπουργών καθορίζεται και πάσα ετέρα δαπάνη αναγκαία δια την λειτουργίαν της Επιτροπής. 3.Αι εν παρ.1 και 2 του παρόντος άρθρου δαπάναι βαρύνουσι το Υπουργείον Βιομηχανίας, εις τον Προϋπολογισμόν του οποίου αναγράφονται αι απαιτούμεναι προς τούτο πιστώσεις. Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 